Aukštosioms mokykloms 2020-03-06 Nr. ES1-19

**DĖL PARAIŠKŲ SOCIALINĖMS STIPENDIJOMS 2020 M. PAVASARIO SEMESTRĄ PAPILDOMO PRIĖMIMO KOVO MĖNESĮ PILDYMO**

Vadovaudamasis Socialinių stipendijų aukštųjų mokyklų studentams skyrimo ir administravimo tvarkos aprašo, patvirtinto Lietuvos Respublikos Vyriausybės 2009 m. gruodžio 23 d. nutarimu Nr. 1801 ,,Dėl socialinių stipendijų aukštųjų mokyklų studentams skyrimo ir administravimo tvarkos aprašo patvirtinimo“ (toliau – Aprašas) 16 punktu, Valstybinis studijų fondas (toliau – Fondas) kiekvieną mėnesį po to, kai Fondo valdyba patvirtina studentų, kuriems skiriama socialinė stipendija, sąrašą, jeigu yra pagal Aprašo 9 ir 10 punktus lėšų likutis, gali skelbti papildomą paraiškų socialinei stipendijai gauti priėmimą.

Studentai, norėdami gauti socialinę stipendiją 2020 m. pavasario semestrą papildomo priėmimo metu, nuo **2020 m. kovo 7 d. iki kovo 15 d. (įskaitytinai)** turi per Fondo interneto tinklalapį [http://vsf.lrv.lt/lt/] prisijungti prie Stipendijų ir finansinės paramos studentams informacinės sistemos (toliau – IS ,,PARAMA“) ir elektroniniu būdu užpildyti nustatytos formos prašymą (*Socialinė stipendija SS 2020 m. pavasario semestras\_papildomas\_kovas*). Tik šiuo būdu užpildęs prašymą studentas gali pretenduoti į socialinę stipendiją. Primename, kad socialinė stipendija studentams yra skiriama vienam studijų semestrui ir mokama kiekvieną mėnesį iki to semestro pabaigos, įskaitant to semestro sesiją ir atostogų laikotarpį, bet ne ilgiau kaip iki studijų pabaigos. Studentas, kuris užpildo prašymą papildomo priėmimo metu, socialinė stipendija skiriama tik likusiam semestro laikotarpiui.

Informuojame, kad aukštosios mokyklos studentų studijų duomenis patikslinti, papildyti ir patvirtinti per informacinę sistemą galės *2020 m. kovo 16-17 dienomis*. Todėl prašytume užtikrinti duomenų tvirtinimą sistemoje nurodytu terminu. Jeigu tuo metu atostogaus šiuo metu paskirtas atsakingas asmuo (atsakingi asmenys), prašytume pateikti kitų atsakingų asmenų duomenis, jiems bus sukurti nauji prisijungimo duomenys ir tokie asmenys galės pildyti bei tvirtinti sistemoje studentų studijų duomenis socialinei stipendijai gauti.

Prašome Jūsų informaciją apie papildomo socialinių stipendijų prašymų pildymo pradžią ir pabaigą paskelbti savo aukštojoje mokykloje.

Direktoriaus pavaduotoja,

atliekanti direktoriaus funkcijas Vaida Stonytė-Gaubienė

Jurgita Medaišienė, tel. 85 2647153, el. paštas jurgita.medaisiene@vsf.lt